
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 67 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση στο Γενικό Γραμματέα Έρευνας και 
Τεχνολογίας, στο Γενικό Διευθυντή, στους Προϊ¬ 
σταμένους Δ/νσεων και Τμημάτων της ΓΓΕΤ του 
Υπουργείου Ανάπτυξης, του δικαιώματος να υπο¬ 
γράφουν «Με εντολή Υπουργού». 1 

Μεταβίβαση στο Γενικό Γραμματέα Έρευνας και 
Τεχνολογίας, στο Γενικό Διευθυντή, στους Προ¬ 
ϊσταμένους Δ/νσεων και Τμημάτων της Γενικής 
ΓραμματείαςΈρευνας και Τεχνολογίας (ΓΓΕΤ) του 
Υπουργείου Ανάπτυξης, του δικαιώματος να υπο¬ 


γράφουν «Με εντολή Υφυπουργού». 2 

ΑΠΟΦΑΣΕΙ Σ 

Αριθμ. 875 (ΔΚΗ/Α)84 (1) 


Μεταβίβαση στο Γενικό Γραμματέα Έρευνας και Τε¬ 
χνολογίας, στο Γ ενικό Διευθυντή, στους Προϊσταμέ¬ 
νους Δ/νσεων και Τμημάτων της ΓΓΕΤ του Υπουρ¬ 
γείου Ανάπτυξης, του δικαιώματος να υπογράφουν 
«Με εντολή Υπουργού». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Των άρθρων 16, 27 και 29 του ν. 1558/1985 (ΦΕΚ/ 
Α'/137) «Κυβέρνηση και Κυβερνητικά όργανα» όπως κω- 
δικοποιήθηκαν με το π.δ. 63/2005 (ΦΕΚ 98/Α) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

β) Του ν. 1514/1985 «Ανάπτυξη της επιστημονικής και 
τεχνολογικής έρευνας» (ΦΕΚ/Α'/13). 

γ) Του ν. 2919/2001 «Σύνδεση έρευνας και τεχνολο¬ 
γίας με την παραγωγή και άλλες διατάξεις» (ΦΕΚ 128/ 
Α72001). 

δ) Του π.δ. 437/1985 «Για τον καθορισμό και την ανακατα¬ 
νομή των αρμοδιοτήτων των Υπουργείων (ΦΕΚ/Α'/157). 

ε) Του π.δ. 456/1985, «Για τη μεταφορά αρμοδιοτήτων 
υπηρεσιών και προσωπικού μεταξύ των Υπουργείων» 
(ΦΕΚ/Α7163). 

στ) Του π.δ. 27/1.2.1996 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης (ΦΕΚ/Α719), όπως 
τροποποιήθηκε με το π.δ. 122/2004 (ΦΕΚ 85/Α72004). 


25 Ιανουάριου 2007 

ζ) Της παραγράφου I, του άρθρου 13, του ν. 1256/1982 
(ΦΕΚ 65/Α/1982), όπως τροποποιήθηκε με το άρθρο 21, 
του ν. 1288/1982 (ΦΕΚ 120/Α71982) και το άρθρο 20, του 
ν. 1400/1983 (ΦΕΚ 156/Α/1983). 

η) Του π.δ. 248/1989 (ΦΕΚ 116/Α71989) «Οργανισμός της 
ΓΓΕΤ», όπως τροποποιήθηκε με τα π.δ. 179/1992 (ΦΕΚ 
81/Α71992), 147/1994 (ΦΕΚ 99/Α71994) και 128/1997 (ΦΕΚ 
115/Α71997). 

θ) Το άρθρο 9 του ν. 2690/1999, (ΦΕΚ 45/Α71999), «Κύ¬ 
ρωση του Κώδικα Διοικητικής Διαδικασίας». 

ι) Του άρθρου 34 του ν. 3419/2005 «Γενικό Εμπορικό 
Μητρώο (Γ.Ε.Μ.Η.) και Εκσυγχρονισμός της Επιμελητη- 
ριακής Νομοθεσίας» (ΦΕΚ 297 Α'). 

ια) Το π.δ. 127/2006 «Γενική Διεύθυνση της Γενικής 
Γραμματείας Έρευνας και Τεχνολογίας του Υπουργείου 
Ανάπτυξης» (ΦΕΚ 139/Α72006). 

2. Την κοινή απόφαση των Υπουργών Προεδρίας της 
Κυβέρνησης και Βιομηχανίας Ενέργειας και Τεχνολογί¬ 
ας, υπ’ αριθμ. 14365/30.11.1990, «Διοικητικές Πράξεις και 
έγγραφα που εξαιρούνται από τον περιορισμό της παρ. 
1, του άρθρου 8, του ν. 1892/1990». 

3. Την κοινή απόφαση του Πρωθυπουργού και του 
Υπουργού Ανάπτυξης, υπ’ αριθμ. 3092/17.3.2004 (ΦΕΚ 75/ 
Γ/18.3.2004) «Διορισμός Γ ενικού Γ ραμματέα στη Γ ενική 
Γραμματεία Έρευνας και Τεχνολογίας του Υπουργείου 
Ανάπτυξης». 

4. Την υπ’ αριθμ. Δ15/Α/Φ 19/4040/24.2.2006 (ΦΕΚ 249/ 
Α72006) απόφαση του Πρωθυπουργού και του Υπουρ¬ 
γού Ανάπτυξης «Ανάθεση αρμοδιοτήτων στους Υφυ¬ 
πουργούς Ανάπτυξης Αναστάσιο Νεράτζη και Ιωάννη 
Παπαθανασίου». 

5. Την ανάγκη να διασφαλισθεί η εύρυθμη και αποδοτι¬ 
κή λειτουργία των υπηρεσιών της ΓΓΕΤ, του Υπουργείου 
Ανάπτυξης και των εποπτευομένων από αυτήν ερευ¬ 
νητικών και τεχνολογικών φορέων καθώς και η ταχεία 
διεκπεραίωση των υποθέσεων που έχουν ανατεθεί σε 
αυτές. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Μεταβιβάζουμε στον Γενικό Γραμματέα Έρευνας και 
Τεχνολογίας, στον Γ ενικό Διευθυντή, στους Προϊσταμέ¬ 
νους των Δ/νσεων και Τμημάτων της Γ ενικής Γ ραμματεί¬ 
αςΈρευνας και Τεχνολογίας, το δικαίωμα να υπογρά¬ 
φουν «Με εντολή Υπουργού», τις πράξεις και τα έγγραφα 
που αναφέρονται στα παρακάτω άρθρα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Στον Γενικό Γραμματέα Έρευνας και Τεχνολογίας 

1. Ερωτήματα και αποφάσεις για την επιλογή, τοπο¬ 
θέτηση, μετακίνηση των Προϊσταμένων Τμημάτων Αυ¬ 
τοτελών ή μη και Γραφείων της Γενικής Γραμματείας 
Έρευνας και Τεχνολογίας. 

2. Ερωτήματα και αποφάσεις για τη μετάταξη υπαλ¬ 
λήλων από κλάδο σε κλάδο. 

3. Σύσταση και συγκρότηση επιτροπών αξιολόγησης 
προτάσεων και αποτίμησης αποτελεσμάτων ερευνητι¬ 
κών έργων και προγραμμάτων. 

4. Αποφάσεις και συμβάσεις άρθρου 6, παρ. 1, του 
ν. 1514/1985 και της κοινής υπουργικής απόφασης 
2064/27.2.2002 (απευθείας ανάθεση έργων, μελετών, 
προμηθειών για τις ανάγκες του ΠΑΕΤ, κατά παρέκκλιση 
των δ/ξεων περί ενιαίου προγράμ. προμηθειών, κ.λπ.). 

5. Αποφάσεις απευθείας ανάθεσης με διαπραγμάτευ¬ 
ση και σύναψης συμβάσεων προμήθειας προϊόντων, πα¬ 
ροχής υπηρεσιών ή εκτέλεσης έργων και κάθε σχετική 
με το θέμα απόφαση, σύμφωνα με τις διατάξεις του 
άρθρου 82 του ν. 2362/1995 σε συνδυασμό με τις διατά¬ 
ξεις του άρθρου 2 του ν. 2286/1995 για τις περιπτώσεις 
που η σχετική δαπάνη υπερβαίνει τα 14.600 ΕΥΡΩ. 

6. Αποφάσεις που αφορούν προκηρύξεις δημοσίων 
διαγωνισμών, αποφάσεις κατακύρωσης αποτελεσμάτων 
διαγωνισμών και συμβάσεις καθώς και κάθε σχετική 
με το θέμα απόφαση στις περιπτώσεις που η σχετική 
δαπάνη υπερβαίνει το ποσό των 58.600 ΕΥΡΩ. 

7. Αναλήψεις πιστώσεων που το ύψος τους υπερβαίνει 
το ποσό των 58.600 ΕΥΡΩ. 

8. Προτάσεις εγγραφής πιστώσεων από το αποθε- 
ματικό. 

9. Αποφάσεις διάθεσης εφάπαξ ποσού προς Α.Ε.Ι. και 
Τ.Ε.Ι. για έρευνα ελεύθερης επιλογής, (άρθρο 7, παρ. 3, 
του ν. 1514/1985, όπως τροποποιήθηκε με το άρθρο 18 
του ν. 2081/1992). 

10. Αποφάσεις εκτέλεσης ερευνητικών, τεχνολογικών 
και αναπτυξιακών έργων καθώς και τις συμβάσεις και 
τα Τεχνικά Δελτία των έργων, των μελετών και των 
υποέργων του συνόλου των Προγραμμάτων που δια¬ 
χειρίζεται η ΓΓΕΤ. 

11. Αποφάσεις αποδοχής αποτελεσμάτων ερευνητι¬ 
κών, τεχνολογικών και λοιπών αναπτυξιακών έργων της 

ΓΓΕΤ. 

12. Ερωτήματα προς το Γ ραφείο Νομικού Συμβούλου 
της ΓΓΕΤ, εκτός από θέματα που αφορούν τη μισθολο- 
γική κατάσταση και εξέλιξη των υπαλλήλων. 

13. Αποφάσεις καθορισμού ποσοστού ετήσιου προϋπο¬ 
λογισμού Ερευνητικών Φορέων που διατίθεται για έρευ¬ 
να ελεύθερης επιλογής, (άρθρο 7, παρ. 2, ν. 1514/1985). 

14. Μετάκληση επιστημόνων και διορισμός τους σε 
βαθμίδα ερευνητή Α' (άρθρο 16. παρ. 7, ν. 1514/1985). 

15. Αποφάσεις καθορισμού αριθμού επισκεπτών, συνερ- 
γαζομένων ερευνητών μελών ΔΕΠ και μεταπτυχιακών φοι¬ 
τητών που μπορούν να απασχοληθούν για τις ανάγκες 
ερευνητικών έργων των Ερευνητικών Φορέων και ανε¬ 
ξαρτήτων ινστιτούτων, (άρθρο 19, παρ. 3, του ν. 1514/1985 
όπως τροποποιήθηκε με το άρθρο 8 του ν. 2919). 

16. Αποφάσεις σύστασης προσωποπαγών θέσεων 
επιστημονικού τεχνικού προσωπικού των Ερευνητικών 
Φορέων (άρθρο 17, παρ. 2, του ν. 1514/1985). 

17. Αποφάσεις ορισμού μελών επιτροπών διενέρ¬ 
γειας διαγωνισμών, παραλαβής υλικών και εργασιών 


(π.δ. 394/1996 «Κανονισμός Προμηθειών του Δημοσίου» 
ΦΕΚ 266/Α71996). 

Αρθρο 2 

Στον Γ ενικό διευθυντή 

I. Κύρωση πινάκων προακτέων. 

4. Αποφάσεις έγκρισης μετακίνησης στο εξωτερικό 
για υπηρεσιακούς λόγους. 

3. Αποφάσεις και εντολές που αφορούν δαπάνες, 
εγκρίσεις, επιχορηγήσεις, κατανομές χρηματοδοτήσεων 
Προγράμματος Δημοσίων Επενδύσεων, στις περιπτώ¬ 
σεις που η σχετική δαπάνη υπερβαίνει το ποσό των 
58.600 Ευρώ. 

4. Κατάρτιση ενιαίου προγράμματος προμηθειών και 
προτάσεις για χορήγηση εξουσιοδοτήσεων. 

5. Τροποποιήσεις Π.Δ.Ε. 

6. Τροποποιήσεις τακτικού προϋπολογισμού. 

7. Απαντήσεις σε αιτήματα επανεξέτασης ή αναφορές 
παραπόνων. 

8. Έγκριση υπερωριακής απασχόλησης προσωπικού 
ΓΓΕΤ και απασχόλησης κατά τις Κυριακές και εξαιρέ¬ 
σιμες ημέρες. 

9. Αποφάσεις ορισμού εκκαθαριστού αποδοχών. 

10. Αποφάσεις και λοιπά έγγραφα σχετικά με τον ορι¬ 
σμό Ορκωτών Ελεγκτών για διενέργεια ελέγχων οικο¬ 
νομικής διαχείρισης: 

α) Ειδικών Λογαριασμών, (κοινή απόφαση 5439/1985, 
τροποποιήσεις και συμπληρώσεις αυτής). 

β) των εποπτευομένων από τη ΓΓΕΤ Νομικών Προσώ¬ 
πων Ιδιωτικού Δικαίου. 

II. Πρωτόκολλα παραχώρησης χρήσης εξοπλισμού 
που έχει αγορασθεί με πιστώσεις ΠΑΕΤ. 

12. Αποφάσεις έγκρισης χρηματοδότησης συνεδρί¬ 
ων. 

13. Χορήγηση άδειας για την άσκηση ιδιωτικού έργου 
με αμοιβή. 

14. Χορήγηση αδειών υπηρεσιακής εκπαίδευσης στους 
υπαλλήλους. 

15. Τα σχέδια τακτικού προϋπολογισμού των εποπτευ¬ 
ομένων από τη ΓΓΕΤ ερευνητικών και τεχνολογικών 
φορέων. Επίσης τους απολογισμούς-ισολογισμούς των 
εν λόγω φορέων. 

16. Παραπεμπτήρια έγγραφα προς το Υπηρεσιακό 
Συμβούλιο Προσωπικού της ΓΓΕΤ. 

17. Κανονικές άδειες Προϊσταμένων Δ/νσεων και Αυ¬ 
τοτελών Τμημάτων. 

18. Αποφάσεις παράτασης θητείας επισκεπτών-εμπε- 
ρογνωμόνων ερευνητών Ερευνητικών Φορέων, άρθρο 19, 
παρ. Ια, του ν. 1514/1985. 

19. Αποφάσεις καθορισμού ύψους υποτροφίας συνερ- 
γαζομένων ερευνητών Ερευνητικών Φορέων, (άρθρο 19, 
παρ. 1(β), ν. 1514/1985, όπως τροποποιήθηκε με το άρθρο 
8 του ν. 2919/2001). 

20. Τις αποφάσεις συμμετοχής των μονίμων και με 
σύμβαση εργασίας ιδιωτικού δικαίου αορίστου χρόνου 
υπαλλήλων της ΓΓΕΤ στα προγράμματα επιμόρφωσης, 
εξειδίκευσης και προαγωγικής εκπαίδευσης που διορ- 
γανώνει το Ινστιτούτο Επιμόρφωσης (ΙΝΈΠ.) στο εσω¬ 
τερικό, χωρίς εκπαιδευτική άδεια. 

21. Τις αποφάσεις συμμετοχής των υπαλλήλων, χωρίς 
εκπαιδευτική άδεια, σε σεμινάρια που διοργανώνουν 
λοιποί φορείς επιμόρφωσης στο εσωτερικό ή το εξω¬ 
τερικό. 

22. Τις αποφάσεις που εκδίδονται, σύμφωνα με τις 
διατάξεις των παραγράφων 1 και 2, του άρθρου 50, του 
ν. 1943/1991, για την πραγματοποίηση της πρακτικής 
εξάσκησης σπουδαστών του Ε.Κ.Δ.Δ., καθώς και τον 
ορισμό των υπευθύνων-εκπαιδευτών των σπουδαστών 
για τη διάρκεια της πρακτικής εξάσκησης. 

23. Τις βεβαιώσεις παρακολούθησης σεμιναρίων ειδι¬ 
κού ενδιαφέροντος, που διοργανώνει με δική της ευθύνη 
η ΓΓΕΤ. 

24. Αιτήματα προς το Υπουργείο Εσωτερικών, Δημό¬ 
σιας Διοίκησης και Αποκέντρωσης για την αγορά ή μί¬ 
σθωση ή κίνηση αυτοκινήτων, τηλεφωνικών συνδέσεων 
και αιτήματα άρσης φραγής τηλεφωνικών συνδέσεων. 

25. Προτάσεις για την πλήρωση κενών οργανικών θέ¬ 
σεων προσωπικού. 

26. Έγγραφα προς το Υπουργείο Οικονομίας και Οι¬ 
κονομικών και το Υπουργείο Εσωτερικών, Δημόσιας 
Διοίκησης και Αποκέντρωσης για τη μισθολογική και 
βαθμολογική κατάσταση και εξέλιξη των υπαλλήλων. 

27. Πράξεις μετακίνησης υπαλλήλων στα τμήματα και 
γραφεία της Υπηρεσίας. 

Άρθρο 3 

Στους Προϊσταμένους Δ/νσεων 

1. Έκδοση εγκυκλίων για θέματα της αρμοδιότητάς 
τους. 

2. Πράξεις θέσης εγγράφων στο αρχείο για θέμα¬ 
τα αρμοδιότητας περισσοτέρων τμημάτων καθώς και 
έγκριση χορήγησης αντιγράφων των εγγράφων αυτών, 
συμπεριλαμβανομένης και της έγκρισης γνωστοποί¬ 
ησης διοικητικών εγγράφων κατά το άρθρο 16 του 
ν. 1599/1986. 

3. Τις κανονικές άδειες των υπ’ αυτούς υπαλλήλων, 
ανεξάρτητα από κλάδο, βαθμό ή άλλη διάκριση. 

4. Στον Προϊστάμενο Δ/νσης Εποπτείας Ερευνητικών 
Φορέων, το δικαίωμα υπογραφής των αναλύσεων-αιτιολο- 
γήσεων δαπανών, δαπανών σε ξένο νόμισμα και αναλυτι¬ 
κούς πίνακες προβλέψεων θέσεων και δαπανών προσωπι¬ 
κού του σχεδίου προϋπολογισμού εξόδων εποπτευομένων 
από τη ΓΓΕΤ ερευνητικών και τεχνολογικών φορέων. 

5. Στον Προϊστάμενο Δ/νσης Ερευνητικών Φορέων, το 
δικαίωμα υπογραφής των εγγράφων που απευθύνονται 
στα δικαστήρια, στα πλαίσια της άσκησης ενδίκων μέ¬ 
σων από τους εποπτευόμενους ερευνητικούς φορείς 
και το προσωπικό τους. 

Αρθρο 4 

Στον Προϊστάμενο Δ/νσης Διοικητικού 

1. Τα αιτήματα προς το Υπουργείο Εσωτερικών, Δη¬ 
μόσιας Διοίκησης και Αποκέντρωσης, για χορήγηση 
τελικής έγκρισης υπερκατανάλωσης καυσίμων των 
υπηρεσιακών αυτοκινήτων της ΓΓΕΤ ή υπηρεσιακών 
αυτοκινήτων παραχωρηθέντων στη ΓΓΕΤ για εξυπηρέ¬ 
τηση υπηρεσιακών αναγκών. 

2. Πράξεις τοποθέτησης των υπαλλήλων πλην των 
Προϊσταμένων Διευθύνσεων και Τμημάτων. 

3. Ατομικές πράξεις πρόσληψης ή διορισμού όλων των 
υπαλλήλων. 

4. Πράξεις λύσης της υπαλληλικής σχέσης λόγω απο¬ 
δοχής παραίτησης και λόγω απόλυσης για τους λόγους 
του άρθρου 153 του Κώδικα Κατάστασης Δημοσίων Πο¬ 
λιτικών Διοικητικών Υπαλλήλων και Υπαλλήλων Ν.Π.Δ.Δ. 
(ν. 2683/1999) εκτός των υπό στοιχείο 6 λόγων. 


5. Τα έγγραφα που απευθύνονται στα δικαστήρια και 
αναφέρονται σε ένδικα μέσα που έχουν ασκηθεί κατά 
πράξεων ή παραλείψεων της διοίκησης. 

6. Πράξεις για τη θέση υπαλλήλων σε αργία ή δια¬ 
θεσιμότητα. 

7. Αποφάσεις απευθείας ανάθεσης με διαπραγμάτευση 
και σύναψης συμβάσεων προμήθειας προϊόντων, παροχής 
υπηρεσιών ή εκτέλεσης έργων και κάθε σχετική με το 
θέμα απόφαση, σύμφωνα με τις διατάξεις του άρθρου 82 
του ν. 2362/1995 σε συνδυασμό με τις διατάξεις του άρ¬ 
θρου 2 του ν. 2286/1995 για τις περιπτώσεις που η σχετική 
δαπάνη είναι από 6.000 ΕΥΡΩ έως 14.600 ΕΥΡΩ. 

8. Τα πιστοποιητικά ή πάσης φύσης βεβαιώσεις απο¬ 
δοχών και κρατήσεων όλων των υπαλλήλων και γενικά 
θεμάτων που αναφέρονται στη μισθολογική τους κα¬ 
τάσταση. 

9. Αποφάσεις και εντολές που αφορούν δαπάνες, 
επιχορηγήσεις, κατανομή χρηματοδοτήσεων Δημοσί¬ 
ων Επενδύσεων, προκηρύξεων δημοσίων διαγωνισμών, 
αποφάσεις κατακύρωσης αποτελεσμάτων διαγωνισμών 
και συμβάσεις καθώς και κάθε σχετική με το θέμα από¬ 
φαση, στις περιπτώσεις που η σχετική δαπάνη είναι από 
14.600 ΕΥΡΩ έως 58.600 ΕΥΡΩ. 

10. Εντολές προς τους υπολόγους για την καταβολή 
δαπανών από τα χρηματικά εντάλματα προπληρωμής 
του τακτικού προϋπολογισμού που έχουν εκδοθεί στο 
όνομά τους από του ποσού των 6.000 ΕΥΡΩ και πάνω 
για κάθε περίπτωση. 

11. Πράξεις θεώρησης των καταστάσεων εκκαθάρισης 
όλων των δαπανών τακτικού προϋπολογισμού, καθώς 
και τα σχετικά διαβιβαστικά έγγραφα από του ποσού 
των 6.000 ΕΥΡΩ και πάνω. 

12. Αποφάσεις κατανομής του ποσού της πάγιας προκα¬ 
ταβολής σε δύο διαχειρίσεις και έγγραφα χαρακτηρισμού 
πιστώσεων ως δεκτικών έκδοσης επιτροπικών ενταλμά¬ 
των και χρηματικών ενταλμάτων προπληρωμής. 

13. Ορισμός υπολόγων-διαχειριστών και τις αποφάσεις 
παράτασης προθεσμίας απόδοσης λογαριασμού. 

14. Προτάσεις χρηματοδότησης των Συλλογικών Απο¬ 
φάσεων του Προγράμματος Δημοσίων Επενδύσεων και 
όλα τα διαδικαστικά προς την Τράπεζα της Ελλάδος 
έγγραφα ανεξάρτητα από ποσό. 

15. Προτάσεις για εγγραφή προβλέψεων θέσεων προ¬ 
σωπικού. 

16. Αποφάσεις έγκρισης μετακίνησης και καταβολής 
εξόδων φιλοξενίας, από τακτικό προϋπολογισμό, των 
μετακινούμενων βάσει των πρωτοκόλλων διακρατικής 
επιστημονικής και τεχνολογικής συνεργασίας. 

17. Συγκρότηση συνεργείων υπερωριακής εργασίας κα¬ 
θώς και εργασίας κατά τις Κυριακές και εξαιρέσιμες. 

18. Τις κανονικές άδειες προϊσταμένων τμημάτων πλην 
των αυτοτελών και προϊσταμένων γραφείων. 

19. Τις αναλύσεις-αιτιολογήσεις δαπανών, δαπανών 
σε ξένο νόμισμα, αναλυτικούς γενικούς πίνακες προ¬ 
βλέψεων θέσεων και δαπανών προσωπικού καθώς και 
καταστάσεις των κωδικών αριθμών, από τους οποίους 
θα επιτρέπεται η έκδοση χρηματικών ενταλμάτων προ¬ 
πληρωμής του σχεδίου προϋπολογισμού της ΓΓΕΤ. 

20. Αποφάσεις μετακίνησης επιμελητών εντός έδρας. 

21. Αποφάσεις για τη μετακίνηση εκτός έδρας για 
εκτέλεση υπηρεσίας στο εσωτερικό των υπαλλήλων 

με οποιαδήποτε σχέση εργασίας και των συνεργατών 
της ΓΓΕΤ. 

22. Τα αιτήματα συμμετοχής σε σεμινάρια του ΙΝ.ΕΠ. 
και λοιπών φορέων επιμόρφωσης. 

23. Έγκριση συμμετοχής των δοκίμων υπαλλήλων της 
ΓΓΕΤ σε προγράμματα υποχρεωτικής εισαγωγικής εκ¬ 
παίδευσης του Ινστιτούτου Επιμόρφωσης (ΙΝ.ΕΠ.) του 
Εθνικού Κέντρου Δημόσιας Διοίκησης. 

24. Τη χορήγηση των ειδικών αδειών του άρθρου 50, 
παρ. 1, 3 και 4 του ν. 2683/1999, των αδειών των άρθρων 
59 και 60 του ν. 2683/1999, των αδειών της παρ. 5 του 
άρθρου 53 του ν. 2683/1999 και των διευκολύνσεων του 
εδαφίου 1 της παρ. 2 του άρθρου 53 του ν. 2683/1999. 

Άρθρο 5 

Στους Προϊσταμένους Τμημάτων και στους νόμιμους 
αναπληρωτές τους 

I) ΓΕΝΙΚΕΣ ΕΞΟΥΣΙΟΔΟΤΗΣΕΙΣ 

1. Τα προπαρασκευαστικά, διαβιβαστικά και υπομνη¬ 
στικά έγγραφα, με τα οποία ζητούνται πληροφορίες 
και επιστρέφονται ή αναζητούνται αλληλογραφίες σε 
θέματα της αρμοδιότητάς τους. 

2. Τις πράξεις κατάθεσης εγγράφων της αρμοδιότητάς 
τους στο αρχείο. 

3. Τα έγγραφα, με τα οποία ζητούνται ή παρέχονται 
πληροφορίες ή οδηγίες για την ορθή εφαρμογή των 
νόμων. 

4. Την έκδοση πιστοποιητικών και βεβαιώσεων σε θέ¬ 
ματα που μπορούν να βεβαιωθούν από τα στοιχεία που 
τηρούνται στην υπηρεσία, εφόσον δεν αντίκεινται σε 
απαγορευτική διάταξη. 

5. Τα έγγραφα που ενημερώνουν τους ενδιαφερομέ¬ 
νους για την πορεία των υποθέσεών τους. 

6. Τα έγγραφα, με τα οποία διαβιβάζονται για επίδοση 
δικόγραφα. 

7. Εντολές δημοσίευσης στον Ημερήσιο Τύπο. 

8. Βεβαιώσεις για την πραγματοποίηση υπερωριακής 
εργασίας των υπαλλήλων που είναι τοποθετημένοι στο 
τμήμα τους. 

9. Εντολές δημοσίευσης στην Εφημερίδα της Κυβερνή- 
σεως Προεδρικών Διαταγμάτων και λοιπών πράξεων. 

II) ΕΙΔΙΚΕΣ ΕΞΟΥΣΙΟΔΟΤΗΣΕΙΣ 

Α. ΤΟΥ ΤΜΗΜΑΤΟΣ ΔΙΟΙΚΗΣΗΣ ΠΡΟΣΩΠΙΚΟΥ 

1. Τη θεώρηση των βιβλιαρίων νοσηλείας (υγείας) και 
των συνταγολογίων των υπαλλήλων και των μελών των 
οικογενειών τους και τη θεώρηση του απογραφικού 
δελτίου, για να αποκτήσουν, ανανεώσουν ή επικυρώσουν 
τα βιβλιάρια υγείας και τα συνταγολόγια, οι υπάλληλοι 
και τα μέλη των οικογενειών τους. 

2. Τις ανακοινώσεις αποφάσεων που αφορούν την εν 
γένει υπηρεσιακή κατάσταση των υπαλλήλων ανεξάρ¬ 
τητα από κλάδο, βαθμό ή μισθολογικό κλιμάκιο. 

3. Την έγκριση χορήγησης αντιγράφων από τα επί¬ 
σημα στοιχεία των προσωπικών μητρώων των υπαλλή¬ 
λων συμπεριλαμβανομένης και της έγκρισης γνωστο¬ 
ποίησης διοικητικών εγγράφων κατά το άρθρο 16, του 
ν. 1599/1986. 

4. Τα έγγραφα, με τα οποία διαβιβάζονται δικαιολο- 
γητικά συνταξιοδότησης των υπαλλήλων ανεξάρτητα 
από βαθμό και ειδικότητα. 

5. Τα παραπεμπτήρια έγγραφα για υγειονομική εξέτα¬ 
ση των υπαλλήλων και των υποψηφίων για διορισμό. 


6. Τις πράξεις χορήγησης μισθολογικού κλιμακίου και 
γενικά μισθολογικής εξέλιξης ανεξάρτητα από κατηγο¬ 
ρία, βαθμό ή άλλη διάκριση. 

7. Τ ις πράξεις προαγωγής όλων των υπαλλήλων. 

8. Τα πιστοποιητικά ή βεβαιώσεις για την υπηρεσιακή 
κατάσταση όλων των υπαλλήλων. 

9. Τα έγγραφα παραπομπής στις αρμόδιες αρχές για 
απαλλαγή από την υπηρεσία λόγω σωματικής ή πνευ¬ 
ματικής ανικανότητας των υπαλλήλων όλων κλάδων 
και βαθμών. 

10. Διαπιστωτικές πράξεις και διαδικαστικές ενέργειες 
απόλυσης λόγω ορίου ηλικίας και τριακονταπενταετί- 
ας (άρθρο 156 του ν. 2683/1999) ή θανάτου ή έκπτω¬ 
σης όλων των μονίμων υπαλλήλων και διαπιστωτικές 
πράξεις λύσης εργασιακής σχέσης λόγω ορίου ηλικίας 
προσωπικού ιδιωτικού δικαίου. 

11. Απαντήσεις σε αιτήματα υπαλλήλων σχετικά με 
την υπηρεσιακή τους κατάσταση. 

12. Πράξεις μονιμοποίησης των υπαλλήλων. 

13. Ανακοινώσεις αποφάσεων διορισμού και έγγραφα 
κοινοποίησης των καταστάσεων του άρθρου 86 του 
ν. 2683/1999. 

14. Τις αποφάσεις χορήγησης αναρρωτικών αδειών, 
αδειών μητρότητας, των αδειών χωρίς αποδοχές, των 
ειδικών αδειών της παραγράφου 2 του άρθρου 50 του 
ν. 2683/1999 και των αδειών των παρ. 1, 4 και 2 εδάφιο 
2 του άρθρου 53 του ν. 2683/1999. 

Β. ΤΟΥ ΤΜΗΜΑΤΟΣ ΤΑΚΤΙΚΟΥ ΠΡΟΫΠΟΛΟΓΙΣΜΟΥ 

1. Εντολές προς την Τράπεζα Ελλάδος για χορήγηση 
συναλλάγματος. 

2. Εξουσιοδοτήσεις προς τις ΔΟΥ πληρωμών για την 
εξόφληση ή είσπραξη χρηματικών ενταλμάτων. 

3. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων που έχουν εκδοθεί και εξοφλούνται μέσω 
του Ταμείου Παρακαταθηκών και Δανείων. 

4. Έγγραφα, με τα οποία αναζητούνται από τα ασφα¬ 
λιστικά ταμεία των υπαλλήλων κρατήσεις αποδοχών και 
εισφορές που έχουν καταβληθεί αχρεωστήτως. 

5. Τ ις πράξεις θεώρησης των καταστάσεων εκκαθά¬ 
ρισης όλων των δαπανών καθώς και τα σχετικά διαβι¬ 
βαστικά και λοιπά έγγραφα μέχρι του ποσού των 6.000 
ΕΥΡΩ για κάθε περίπτωση. 

6. Αιτήματα προς το Γενικό Λογιστήριο του Κράτους 
για αύξηση του ποσοστού διάθεσης πιστώσεων από τον 
τακτικό προϋπολογισμό. 

7. Προβλέψεις πιστώσεων που θα δαπανηθούν κάθε 
μήνα. 

8. Έγγραφα στο Γενικό Λογιστήριο του Κράτους για 
αυξομείωση προβλέψεων θέσεων προσωπικού. 

9. Εντολές χορήγησης υλικού για τις ανάγκες της 
υπηρεσίας. 

10. Αναλήψεις πιστώσεων, που το ύψος τους δεν υπερ¬ 
βαίνει το ποσό των 58.600 ΕΥΡΩ. 

11. Τη θεώρηση καταστάσεων αποζημίωσης για υπερω- 
ριακή εργασία και των καταστάσεων πληρωμής εξόδων 
κίνησης. 

12. Τα έγγραφα, με τα οποία διαβιβάζονται δικαιολο- 
γητικά για έκδοση χρηματικών ενταλμάτων ανεξάρ¬ 
τητα από ποσό, για τα οποία έχει προηγηθεί σχετική 
έγκριση. 

13. Την εκκαθάριση δικαιολογητικών των υπολόγων 
διαχειριστών του τακτικού προϋπολογισμού και τη δια¬ 
βίβασή τους στην Υπηρεσία Δημοσιονομικού Ελέγχου. 

14. Αποφάσεις απευθείας ανάθεσης με διαπραγμά¬ 
τευση και σύναψης συμβάσεων προμήθειας προϊόντων, 
παροχής υπηρεσιών ή εκτέλεσης έργων και κάθε σχε¬ 
τική με το θέμα απόφαση, σύμφωνα με τις διατάξεις 
του άρθρου 82 του ν. 2362/1995 σε συνδυασμό με τις 
διατάξεις του άρθρου 2 του ν. 2286/1995 για τις περι¬ 
πτώσεις που η σχετική δαπάνη δεν υπερβαίνει το ποσό 
των 6.000 ΕΥΡΩ. 

15. Αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων από τον τακτι¬ 
κό προϋπολογισμό, προκηρύξεις δημοσίων διαγωνισμών, 
αποφάσεις κατακύρωσης αποτελεσμάτων διαγωνισμών 
και συμβάσεις καθώς και κάθε σχετική με το θέμα από¬ 
φαση, στις περιπτώσεις που η σχετική δαπάνη δεν υπερ¬ 
βαίνει το ποσό των 14.600 ΕΥΡΩ. 

Γ. ΤΟΥ ΤΜΗΜΑΤΟΣ ΔΙΑΧΕΙΡΙΣΗΣ ΧΡΗΜΑΤΟΔΟΤΗ¬ 
ΣΗΣ 

1. Αποφάσεις και εντολές που αφορούν δαπάνες, 
επιχορηγήσεις, κατανομή χρηματοδοτήσεων δημοσί¬ 
ων επενδύσεων καθώς και κάθε σχετική με το θέμα 
απόφαση, στις περιπτώσεις που η σχετική δαπάνη δεν 
υπερβαίνει το ποσό των 14.600 ΕΥΡΩ. 

2. Την εκκαθάριση δικαιολογητικών των υπολόγων 
διαχειριστών του Προγράμματος Δημοσίων Επενδύσεων 
(Π.Δ.Ε.) και τη διαβίβασή τους στην Υπηρεσία Δημοσιο¬ 
νομικού Ελέγχου (Υ.Δ.Ε.). 

Δ. ΤΟΥ ΤΜΗΜΑΤΟΣ ΕΚΠΑΙΔΕΥΣΗΣ 

1. Τα έγγραφα προς τους υπαλλήλους, που αφορούν 
στην ενημέρωση τους περί τη διοργάνωση επιμορφω¬ 
τικών προγραμμάτων του ΙΝ.ΕΠ. και λοιπών φορέων 
επιμόρφωσης. 

2. Τις ανακοινώσεις-προσκλήσεις προς τους υπαλλή¬ 
λους για ενημερωτικές συναντήσεις και προγράμματα επι- 
μόρφωσης-ενημέρωσης ειδικού ενδιαφέροντος, τα οποία 
διοργανώνει και υλοποιεί με δική της ευθύνη η ΓΓΕΤ. 

Ε. ΤΟΥ ΤΜΗΜΑΤΟΣ ΚΕΝΤΡΙΚΗΣ ΓΡΑΜΜΑΤΕΙΑΣ 

1. Την επικύρωση αντιγράφων των εισερχομένων και 
εξερχόμενων εγγράφων και να υπογράφει εντολές για 
μετακινήσεις εντός έδρας των επιμελητών. 

2. Την επικύρωση αντιγράφων των εισερχομένων και 
εξερχόμενων εγγράφων του εμπιστευτικού πρωτοκόλ¬ 
λου της ΓΓΕΤ. 

3. Την επικύρωση της γνησιότητας της υπογραφής 
των υπαλλήλων της ΓΓΕΤ καθώς και των αποσπασμέ¬ 
νων σε αυτήν. 

4. Τις εντολές για την κίνηση και επισκευή οχημάτων 
της ΓΓΕΤ. 

Αρθρο 6 

Γ ενικές Διατάξεις 

Α. Ασκηση αρμοδιοτήτων 

1. Οι αποφάσεις και τα έγγραφα που υπογράφονται 
«Με εντολή Υπουργού» πρέπει να είναι μέσα στα πλαί¬ 
σια της καθοριζόμενης πολιτικής και προκειμένου περί 
αποφάσεων, να αναφέρεται στο προοίμιο η παρούσα 
απόφαση. Τα έγγραφα αυτά μπορούν να ακυρωθούν με 
νεότερο έγγραφο υπερκειμένου οργάνου, εφόσον δεν 
είναι στα πλαίσια της καθοριζόμενης πολιτικής. 

2. Πράξεις, έγγραφα ή αποφάσεις που υπογράφονται 
«Με εντολή Υπουργού» σύμφωνα με αυτή την εξουσι¬ 


οδότηση, τα οποία κρίνονται ιδιαίτερης σημασίας για 
τη γενικότερη δραστηριότητα της ΓΓΕΤ ή απεικονίζουν 
την εφαρμογή της καθορισμένης πολιτικής, θα πρέ¬ 
πει να κοινοποιούνται και στο πολιτικό γραφείο του 
Υπουργού. 

Β. Μεταβίβαση αρμοδιοτήτων μεταξύ κλιμακίων 

1. Κάθε ανώτερο κλιμάκιο μπορεί να υπογράφει οποι- 
οδήποτε έγγραφο που υπογράφεται από το αμέσως 
κατώτερο του κλιμάκιο. 

2. Οι εξουσιοδοτημένοι μπορούν με έγγραφη επαρκή 
αιτιολόγηση να υποβάλουν στο αμέσως ανώτερο κλι¬ 
μάκιο για υπογραφή έγγραφα, πράξεις, αποφάσεις που 
πρέπει να εκδοθούν από αυτούς. Το αμέσως ανώτερο 
κλιμάκιο αποφασίζει σχετικά. 

3. Σε περίπτωση απουσίας ή κωλύματος του Γ ενικού 
Γραμματέα όλα τα έγγραφα που υπογράφονται από 
αυτόν «Με εντολή Υπουργού», σύμφωνα με την παρούσα 
απόφαση θα υπογράφονται από τον Υπουργό. 

4. Σε περίπτωση κωλύματος ή απουσίας άλλου οργά¬ 
νου (πλην του Γ ενικού Γ ραμματέα Ερευνας και Τ εχνο- 
λογίας και του Γενικού Διευθυντή Ερευνας και Τεχνο¬ 
λογίας), που εξουσιοδοτείται με την παρούσα απόφαση 
να υπογράφει «Με εντολή Υπουργού», η εξουσιοδότηση 
ισχύει για το νόμιμο αναπληρωτή του. 

Γ. Με την παρούσα απόφαση καταργείται κάθε προ¬ 
ηγούμενη που ρυθμίζει σχετικά θέματα. 

Δ. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. 877/(ΔΚΗ/Α)85 (2) 

Μεταβίβαση στο Γενικό Γραμματέα Έρευνας και Τε¬ 
χνολογίας, στο Γ ενικό Διευθυντή, στους Προϊσταμέ¬ 
νους Δ/νσεων και Τ μημάτων της Γ ενικής Γ ραμματεί- 
αςΈρευνας και Τεχνολογίας (ΓΓΕΤ) του Υπουργείου 
Ανάπτυξης, του δικαιώματος να υπογράφουν «Με 
εντολή Υφυπουργού». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τ ις διατάξεις: 

α) Των άρθρων 16, 27 και 29, του ν. 1558/1985 (ΦΕΚ/ 
Α'/137) «Κυβέρνηση και Κυβερνητικά όργανα», όπως 
κωδικοποιήθηκαν με το π.δ. 63/2005 (ΦΕΚ 98/Α') «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Οργανα». 

β) Του ν. 1514/1985 «Ανάπτυξη της επιστημονικής και 
τεχνολογικής έρευνας» (ΦΕΚ/Α713). 

γ) Του ν. 2919/2001 «Σύνδεση έρευνας και τεχνολο¬ 
γίας με την παραγωγή και άλλες διατάξεις» (ΦΕΚ 128/ 
Α72001). 

δ) Του π.δ. 437/1985 «Για τον καθορισμό και την ανα¬ 
κατανομή των αρμοδιοτήτων των Υπουργείων (ΦΕΚ/ 
Α7157). 

ε) Του π.δ. 456/1985, «Για τη μεταφορά αρμοδιοτήτων 
υπηρεσιών και προσωπικού μεταξύ των Υπουργείων» 
(ΦΕΚ/Α7163). 

στ) Του π.δ. 27/1.2,1996 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης (ΦΕΚ/Α'/19), όπως 
τροποποιήθηκε με το π.δ. 122/2004 (ΦΕΚ 85/Α72004). 

ζ) Της παραγράφου 1, του άρθρου 13, του ν. 1256/1982 
(ΦΕΚ 65/Α/1982), όπως τροποποιήθηκε με το άρθρο 21, 
του ν. 1288/1982 (ΦΕΚ 120/Α71982) και το άρθρο 20, του 
ν. 1400/1983 (ΦΕΚ 156/Α71983). 

η) Του π.δ. 248/1989 (ΦΕΚ 116/Α/1989) «Οργανισμός της 
ΓΓΕΤ», όπως τροποποιήθηκε με τα π.δ. 179/1992 (ΦΕΚ 
81 /Α71992), 147/1994 (ΦΕΚ 99/Α71994) και 128/1997 (ΦΕΚ 
115/Α71997). 

θ) Του άρθρου 9, του ν. 2690/1999, (ΦΕΚ 45/Α71999), 
«Κύρωση του Κώδικα Διοικητικής Διαδικασίας». 

ι) Του άρθρου 34 του ν. 3419/2005 «Γενικό Εμπορικό 
Μητρώο (Γ.Ε.Μ.Η.) και Εκσυγχρονισμός της Επιμελητη- 
ριακής Νομοθεσίας» (ΦΕΚ 297 Α'). 

ια) Του π.δ. 127/2006 «Γενική Διεύθυνση της Γενικής 
Γραμματείας Έρευνας και Τεχνολογίας του Υπουργείου 
Ανάπτυξης» (ΦΕΚ 139/Α72006). 

2. Την κοινή απόφαση των Υπουργών Προεδρίας της 
Κυβέρνησης και Βιομηχανίας Ενέργειας και Τεχνολογί¬ 
ας, υπ’ αριθμ. 14365/30.11.1990, «Διοικητικές Πράξεις και 
έγγραφα που εξαιρούνται από τον περιορισμό της παρ. 
1, του άρθρου 8, του ν. 1892/1990». 

3. Την υπ’ αριθμ. Δ15/Α/Φ 19/4040/242.2006 (ΦΕΚ 249/ 
Α72006) απόφαση του Πρωθυπουργού και του Υπουρ¬ 
γού Ανάπτυξης «Ανάθεση αρμοδιοτήτων στους Υφυ¬ 
πουργούς Ανάπτυξης Αναστάσιο Νεράτζη και Ιωάννη 
Παπαθανασίου». 

4. Την κοινή απόφαση του Πρωθυπουργού και του 
Υπουργού Ανάπτυξης, υπ’ αριθμ. 3092/17.3.2004 (ΦΕΚ 75/ 
Γ718.3.2004) «Διορισμός Γενικού Γραμματέα στη Γενική 
Γραμματεία Έρευνας και Τεχνολογίας του Υπουργείου 
Ανάπτυξης» 

5. Την ανάγκη να διασφαλισθεί η εύρυθμη και αποδοτι¬ 
κή λειτουργία των υπηρεσιών της ΓΓΕΤ, του Υπουργείου 
Ανάπτυξης και των εποπτευομένων από αυτήν ερευ¬ 
νητικών και τεχνολογικών φορέων καθώς και η ταχεία 
διεκπεραίωση των υποθέσεων που έχουν ανατεθεί σε 
αυτές. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Μεταβιβάζουμε στον Γενικό Γραμματέα Έρευνας και 
Τεχνολογίας, στον Γενικό Διευθυντή, στους Προϊστα¬ 
μένους των Δ/νσεων και Τ μημάτων της Γ ενικής Γ ραμ- 
ματείαςΈρευνας και Τεχνολογίας, το δικαίωμα να υπο¬ 
γράφουν «Με εντολή Υφυπουργού», τις πράξεις και τα 
έγγραφα που αναφέρονται στα παρακάτω άρθρα. 

Αρθρο 1 

Στον Γ ενικό Γ ραμματέα Έρευνας και Τ εχνολογίας 

1. Αποφάσεις εκτέλεσης ερευνητικών, τεχνολογικών 
και αναπτυξιακών έργων καθώς και τις συμβάσεις και 
τα Τεχνικά Δελτία των έργων, των μελετών και των 
υποέργων του συνόλου των Προγραμμάτων που δια¬ 
χειρίζεται η ΓΓΕΤ. 

2. Επίσημα πρωτόκολλα πρακτικών επιστημονικής και 
τεχνολογικής διακρατικής συνεργασίας ή τυχόν ενδι¬ 
άμεσα πρωτόκολλα καθώς και τις αποφάσεις ορισμού 
του Προϊσταμένου Δ/νσης Διεθνούς Επιστημονικής και 
Τεχνολογικής Συνεργασίας να υπογράφει τα πρωτόκολ¬ 


λα αυτά και του αρμόδιου Τμηματάρχη Διμερών Συνερ¬ 
γασιών να υπογράφει τυχόν ενδιάμεσα πρωτόκολλα. 

3. Αποφάσεις καταβολής ετήσιων εισφορών σε Δι¬ 
εθνείς Οργανισμούς στους οποίους η χώρα είναι μέ¬ 
λος. 

4. Αποφάσεις αποδοχής αποτελεσμάτων ερευνητι¬ 
κών, τεχνολογικών και λοιπών αναπτυξιακών έργων της 

ΓΓΕΤ. 

5. Ερωτήματα προς το Γ ραφείο Νομικού Συμβούλου 
της ΓΓΕΤ. 

6. Αποφάσεις κατάπτωσης εγγυητικών επιστολών, δι¬ 
ακοπής ή επιστροφής χρηματοδότησης ερευνητικών έρ¬ 
γων (άρθρο 5, π.δ. 558/1985, άρθρο 6, παρ. 7, π.δ. 434/1988 
και π.δ. 274/2000) καθώς και διακοπής ή επιστροφής 
χρηματοδότησης έργων του άρθρου 5 παρ. 4 του 
ν. 2919/2001 που αφορούν Επιστημονικά και Τεχνολογικά 
Πάρκα και Θερμοκοιτίδες καθώς και των έργων που 
αφορούν τη στήριξη νέων επιχειρήσεων έντασης γνώ- 
σης-τεχνοβλαστών του άρθρου 7 του π.δ. 17/2001. 

Άρθρο 2 

Στον Γ ενικό Διευθυντή 

1. Αποφάσεις χρηματοδότησης έργων που συγχρη- 
ματοδοτούνται από το ΝΑΤΟ (ΘΘΜ8. ΟΡΡ) και τους 
Διεθνείς Οργανισμούς. 

2. Αποφάσεις και λοιπά έγγραφα σχετικά με τον ορι¬ 
σμό Ορκωτών Ελεγκτών για διενέργεια ελέγχων οικο¬ 
νομικής διαχείρισης: 

α) Βιομηχανικών και παραγωγικών μονάδων που εκτε- 
λούν έργα που χρηματοδοτούνται από το Π.Δ.Ε. 

β) Λοιπών Προγραμμάτων ΓΓΕΤ. 

3. Αποφάσεις μετάκλησης και έγκρισης εξόδων φι¬ 
λοξενίας επιστημόνων που επισκέπτονται την Ελλάδα 
για την προώθηση της Επιστημονικής και Τεχνολογικής 
Έρευνας. 

4. Απαντήσεις σε αιτήματα επανεξέτασης ή αναφορές 
παραπόνων. 

Άρθρο 3 

Στους Προϊσταμένους Δ/νσεων 

1. Έκδοση εγκυκλίων για θέματα της αρμοδιότητάς 
τους. 

2. Πράξεις θέσης εγγράφων στο αρχείο για θέμα¬ 
τα αρμοδιότητας περισσοτέρων τμημάτων καθώς και 
έγκριση χορήγησης αντιγράφων των εγγράφων αυτών, 
συμπεριλαμβανομένης και της έγκρισης γνωστοποί¬ 
ησης διοικητικών εγγράφων κατά το άρθρο 16 του 
ν. 1599/1986. 

3. Τις κανονικές άδειες των υπ’ αυτούς υπαλλήλων, 
ανεξάρτητα από κλάδο, βαθμό ή άλλη διάκριση. 

4. Στον Προϊστάμενο Δ/νσης Τεχνολογικής Ανάπτυξης, 
το δικαίωμα υπογραφής των εγγράφων που απευθύνο¬ 
νται στα δικαστήρια, στα πλαίσια της άσκησης ενδίκων 
μέσων από τους εποπτευόμενους τεχνολογικούς φορείς 
και το προσωπικό τους. 

5. Εντολές δημοσίευσης στην Εφημερίδα της Κυβέρ¬ 
νησης Προεδρικών Διαταγμάτων και αποφάσεων. 

Άρθρο 4 

Στους Προϊσταμένους Τμημάτων και στους νόμιμους 
αναπληρωτές τους 

ΓΕΝΙΚΕΣ ΕΞΟΥΣΙΟΔΟΤΗΣΕΙΣ 

1. Τα προπαρασκευαστικά, διαβιβαστικά και υπομνη¬ 
στικά έγγραφα, με τα οποία ζητούνται πληροφορίες 

και επιστρέφονται ή αναζητούνται αλληλογραφίες σε 
θέματα της αρμοδιότητας τους. 

2. Τις πράξεις τοποθέτησης εγγράφων της αρμοδιό- 
τητάς τους στο αρχείο. 

3. Τα έγγραφα, με τα οποία ζητούνται ή παρέχονται 
πληροφορίες ή οδηγίες για την ορθή εφαρμογή των 
νόμων. 

4. Την έκδοση πιστοποιητικών και βεβαιώσεων σε θέ¬ 
ματα που μπορούν να βεβαιωθούν από τα στοιχεία που 
τηρούνται στην υπηρεσία, εφόσον δεν αντίκεινται σε 
απαγορευτική διάταξη. 

5. Τα έγγραφα που ενημερώνουν τους ενδιαφερομέ¬ 
νους για την πορεία των υποθέσεών τους. 

6. Τα έγγραφα, με τα οποία διαβιβάζονται για επίδοση 
δικόγραφα. 

7. Εντολές δημοσίευσης στον Ημερήσιο Τύπο. 

8. Βεβαιώσεις για την πραγματοποίηση υπερωριακής 
εργασίας των υπαλλήλων που είναι τοποθετημένοι στο 
τμήμα τους. 

Άρθρο 5 

Γενικές διατάξεις 

Α. Άσκηση αρμοδιοτήτων 

1. Οι αποφάσεις και τα έγγραφα που υπογράφονται 
«Με εντολή Υφυπουργού» πρέπει να είναι μέσα στα 
πλαίσια της καθοριζόμενης πολιτικής και προκειμένου 
περί αποφάσεων, να αναφέρεται στο προοίμιο η παρού¬ 
σα απόφαση. Τα έγγραφα αυτά μπορούν να ακυρωθούν 
με νεότερο έγγραφο υπερκειμένου οργάνου, εφόσον 
δεν είναι στα πλαίσια της καθοριζόμενης πολιτικής. 

2. Πράξεις, έγγραφα ή αποφάσεις που υπογράφονται 
«Με εντολή Υφυπουργού» σύμφωνα με αυτή την εξου¬ 
σιοδότηση, τα οποία κρίνονται ιδιαίτερης σημασίας για 
τη γενικότερη δραστηριότητα της ΓΓΕΤ ή απεικονίζουν 


την εφαρμογή της καθορισμένης πολιτικής, θα πρέπει 
να κοινοποιούνται και στο πολιτικό γραφείο του Υφυ¬ 
πουργού. 

Β. Μεταβίβαση αρμοδιοτήτων μεταξύ κλιμακίων 

1. Κάθε ανώτερο κλιμάκιο μπορεί να υπογράφει οποι- 
οδήποτε έγγραφο που υπογράφεται από το αμέσως 
κατώτερο του κλιμάκιο. 

2. Οι εξουσιοδοτημένοι μπορούν με έγγραφη επαρκή 
αιτιολόγηση να υποβάλουν στο αμέσως ανώτερο κλι¬ 
μάκιο για υπογραφή έγγραφα, πράξεις, αποφάσεις που 
πρέπει να εκδοθούν από αυτούς. Το αμέσως ανώτερο 
κλιμάκιο αποφασίζει σχετικά. 

3. Σε περίπτωση απουσίας ή κωλύματος του Γενικού 
Γραμματέα όλα τα έγγραφα που υπογράφονται από αυ¬ 
τόν «Με εντολή Υφυπουργού», σύμφωνα με την παρούσα 
απόφαση θα υπογράφονται από τον Υφυπουργό. 

4. Σε περίπτωση κωλύματος ή απουσίας άλλου οργά¬ 
νου (πλην του Γενικού Γραμματέα Έρευνας και Τεχνο¬ 
λογίας και του Γ ενικού Διευθυντή), που εξουσιοδοτείται 
με την παρούσα απόφαση να υπογράφει «Με εντολή 
Υφυπουργού», η εξουσιοδότηση ισχύει για το νόμιμο 
αναπληρωτή του. 

Γ. Με την παρούσα απόφαση καταργείται κάθε προ¬ 
ηγούμενη που ρυθμίζει σχετικά θέματα. 

Δ. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2007 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιίή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ; Η11ρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν·£ΐ.αι - ε-ιπείΙ: ννοί)ΐη35ΐ£Γ@£ί·αΓ 






























